**Ministru kabineta rīkojuma projekta „Par papildus pasākumiem Āfrikas cūku mēra izplatīšanās ierobežošanai””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punkts. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 2. augustā valsts galvenais pārtikas un veterinārais inspektors izdeva rīkojumu Nr. 157 “Par karantīnas noteikšanu un ierobežojumiem Saldus novada Saldus pagastā”, pamatojoties uz Pārtikas drošības, dzīvnieku veselības un vides zinātniskā institūta “BIOR” testēšanas pārskatu Nr. DZ-2018-V-52983.01, kurā ir oficiāli apstiprināts, ka Saldus novada Saldus pagasta “Druvas Unguros” (novietnes reģistrācijas numurs Lauksaimniecības datu centra datubāzē LV1402631)(turpmāk – inficētā novietne)dzīvniekiem ir konstatēts Āfrikas cūku mēris (turpmāk – ĀCM).  Saskaņā ar Lauksaimniecības datu centra datubāzē pieejamo informāciju inficētajā novietnē š.g. 1. augustā bija reģistrētas 15 570cūkas. Ņemot vērā Ministru kabineta 2004. gada 17. februāra noteikumu Nr. 83 “Āfrikas cūku mēra likvidēšanas un draudu novēršanas kārtība” 29.1. apakšpunktu,visi dzīvnieki inficētajā novietnē ir jānogalina, lai nodrošinātu slimības uzliesmojuma likvidēšanu.  Tā kā patlaban Latvijā ir ļoti silti laikapstākļi, kas pēc cūku nogalināšanas sekmē līķu ātru sadalīšanos, ir pieņemts lēmums dzīvnieku izcelsmes blakusproduktus pēc iespējas ātrāk likvidēt dzīvnieku izcelsmes blakusproduktu uzņēmumā SIA “Grow Energy” (reģistrācijas numurs 40103275664, juridiskā adrese: “Gravas”, Limbažu pagasts, Limbažu novads, LV-4020, faktiskā adrese: “Gravas”, Limbažu pagasts, Limbažu novads, LV-4020; Pārtikas un veterinārā dienesta atzīšanas numurs A 064721). SIA “Grow Energy” ir iesniedzis sarakstu ar dzīvnieku izcelsmes blakusproduktu transportēšanas un pārstrādes izmaksām, kas veido 316,89 *euro*/t.  Pārtikas un veterinārais dienests (turpmāk – PVD) turpina epidemioloģisko izmeklēšanu un noskaidro epidemioloģiski saistītās novietnes un dzīvnieku izcelsmes pārtikas produktu pārstrādes uzņēmumus, uz kuriem pēdējo nedēļu laikā tika nogādātas cūkas no inficētās novietnes. Šobrīd ir zināms, ka no 2018. gada 19. jūlija līdz ĀCM uzliesmojuma konstatēšanai cūkas tika nosūtītas uz trīs kautuvēm. PVD inspektori minētajos uzņēmumos veic gaļas, pārtikā neizmantojamo dzīvnieku izcelsmes blakusproduktu izsekojamību, kā arī produkcijas aizturēšanu, līdz tiek pieņemts lēmums par to iznīcināšanu.  PVD tāpat ir noskaidrojis transporta nomas iespējas dzīvnieku piespiedu nogalināšanai ar gāzi (oglekļa dioksīdu). SIA “Paugurīši A.J.” (reģistrācijas numurs 48503013158, juridiskā adrese: Dobeles novads, Krimūnu pagasts, Paugurīši, LV-3719) ir piekritusi iznomāt dzīvnieku nogalināšanai nepieciešamos transportlīdzekļus. Savukārt SIA “AGA” (reģistrācijas numurs 40003068518, juridiskā adrese Katrīnas iela 5, Rīga, LV-1045) ir piekritusi piegādāt oglekļa dioksīdu dzīvnieku nogalināšanai.  PVD ir aprēķinājis aptuvenos papildu izdevumus, kas PVD radīsies, organizējot inficētajā novietnē esošo cūku piespiedu nogalināšanu. SIA “Paugurīši A.J.” par transportlīdzekļu nomu plānots samaksāt ne vairāk kā 20 000 *euro*, SIA “AGA” par oglekļa dioksīda piegādi – ne vairāk kā 15 000 *euro*.  PVD aptuvenās izmaksas ir aprēķinājis, ņemot par paraugu iepriekšējā gadā radušos izdevumus, kas radās, nogalinot cūkas SIA “Ancers” novietnē “Rukas” un “Bunči”.  **Ņemot vērā to, ka ĀCM vīruss ganāmpulkā strauji izplatās no dzīvnieka uz dzīvnieku, kā rezultātā apkārtējā vidē nonāk liels vīrusa daudzums un dzīvnieku mirstība pastiprinās ģeometriskā progresijā, PVD dzīvnieku nogalināšana, to līķu transportēšana uz dzīvnieku izcelsmes blakusproduktu pārstrādes uzņēmumu un likvidācija ir jāveic pēc iespējas īsākā laika periodā. Līdz ar to PVD nav iespējams ievērot Publisko iepirkumu likumā noteiktos termiņus, lai veiktu iepirkuma procedūru par dzīvnieku nogalināšanas, to līķu transportēšanas uz dzīvnieku izcelsmes blakusproduktu pārstrādes uzņēmumu un likvidācijas pakalpojumus. Tādēļ Ministru kabineta rīkojumā “Par papildus pasākumiem Āfrikas cūku mēra izplatīšanās ierobežošanai” ir jāparedz iespēja PVD noslēgt attiecīgos līgumus, neievērojot Publisko iepirkumu likumā noteiktos termiņus.**  Latvijā tiek īstenota ar Eiropas Komisiju saskaņota un apstiprināta ĀCM uzraudzības un kontroles programma, taču tajā minētie līdzekļi nav paredzēti, lai segtu izdevumus, kas rodas masveidīgas dzīvnieku nogalināšanas un dzīvnieku izcelsmes blakusproduktu pārstrādes laikā.  Tas nozīmē, ka PVD nav pieejami līdzekļi, lai segtu ar dzīvnieku nogalināšanu un blakusproduktu iznīcināšanu saistītus izdevumus liela ĀCM uzliesmojuma laikā.  ĀCM uzraudzības un kontroles programmā nav ieplānota izdevumu pozīcija par dzīvnieku masveidīgu nogalināšanu un blakusproduktu iznīcināšanu, jo nav iespējams paredzēt ĀCM uzliesmojumu skaitu gadā un nepieciešamo finansējumu šādu darbību nodrošināšanai. | |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests. | |
| 4. | Cita informācija | Pēc ĀCM uzliesmojuma tiks aprēķināts zaudējumu apmērs un iztērētie valsts budžeta līdzekļi.Pārtikas un veterinārais dienests saskaņā arEiropas Parlamenta un Padomes 2014. gada 15. maija Regulas (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK (turpmāk – Regula Nr.652/2014) 6.pantā noteikto sagatavos pieteikumu Eiropas Komisijai, lai daļēji no ES budžeta atgūtu  ĀCM uzliesmojuma ierobežošanai un apkarošanai iztērētos līdzekļus. Regulas Nr.652/2014 5.panta 1.punktā ir noteikts ES līdzfinansējuma maksimālo likmju apmērs. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | | Rīkojuma projekta tiesiskais regulējums attiecas uz Pārtikas un veterināro dienestu un Lauku atbalsta dienestu. |
| 2. | Tiesiskā regulējuma ietekme uz tautsaim-niecību un administratīvo slogu | | Projekts šo jomu neskar. |
| 3. | Administratīvo izmaksu monetārs novērtējums | | Projekts šo jomu neskar. |
| 4. | Cita informācija | | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | Izmai-  ņas, salīdzi-  not ar vidēja termiņa budžeta ietvaru 2020. gadam | izmaiņas, salīdzi-  not ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 367 000 | 0 | 0 | 0 | 0 | 0 |
| 2.1. valsts pamatbudžets | 0 | 367 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –367 000 | 0 | 0 | 0 | 0 | 0 |
| 3.1. valsts pamatbudžets | 0 | –367 000 | 0 | 0 | 0 | 0 | 0 |
| 3.2. speciālais budžets | 0 |  | 0 | 0 | 0 | 0 | 0 |
| 3.3. pašvaldību budžets | 0 |  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +367 000 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pēc PVD aptuvenajiem aprēķiniem, novietnē, piespiedu kārtā nogalinot tur esošos cūku sugas dzīvniekus, radīsies aptuveni 971 tonna dzīvnieku izcelsmes blakusproduktu, ko plānots iznīcināt, tos pārstrādājot SIA “Grow Energy”. Kopējās plānotās SIA “Grow Energy” izmaksas: 971 tonna x 316,89 *euro*/*t* = 307 700,19 *euro*.  PVD papildu izmaksas par 15 570 dzīvnieku nogalināšanu inficētajā novietnē būs aptuveni 60 000 *euro*, t.sk. par transportlīdzekļu nomu – līdz 20 000 *euro* (~35EUR/h x ~570 darba stundas (4a/m x 16h x 9 dienas)), par oglekļa dioksīdu – līdz 15 000 *euro* (15 570 cūku nogalināšanai nepieciešams aptuveni 3,5 reizes vairāk oglekļa dioksīda nekā 2017.gadā īstenotajos cūku nogalināšanas pasākumos, kad nogalināmo cūku skaits bija ap 5000), samaksa papildus piesaistītajam personālam, kas piedalīsies dzīvnieku nogalināšanā, ar personāla izmitināšanu saistītās izmaksas u.c. izdevumi plānoti apmēram līdz 25 000 *euro* (t.i., ar papildus piesaistīto personālu saistītās izmaksas ~ 4 personas x 16 h x 9 dienas x 16 EUR/h x 1,2409 = 11 436 *euro*; izmitināšana: 7 personas x 43 *euro* x 9 naktis = ~ 2700 *euro*, dienas nauda: 6 *euro* x 3 personas x 10 dienas = ~180 *euro*; tīrīšana un dezinfekcija pēc cūku nogalināšanas ~5000 *euro*; dažādu saimniecības preču un materiālu iegāde līdz 5000 *euro*). Aprēķini balstīti uz 2018.gada 2.augustā zināmo informāciju, un darbu gaitā tie starp pozīcijām var tikt precizēti atbilstoši faktiskajai situācijai. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vecuma-Veco 67027551

[olita.vecuma-veco@zm.gov.lv](mailto:olita.vecuma-veco@zm.gov.lv)